කොස්ගම මිරිස්වත්ත ප්‍රදේශයේදී ඉකුත් 23 දින අලුයම 3.30ට පමණ සිදුවූ රිය ගැටුමකින් එකම පවුලේ සහෝදරයන් දෙදෙනකු එම ස්ථානයේදී ම මියගොස් ඇත.මෙසේ අවාසනාවන්ත ලෙස මියගොස් ඇත්තේ අංක 17/1 ලොරිස් පාර කොළඹ 4 ලිපිනයේ පදිංචිව සිටි අවින්ද වරින්ද ධර්මදාස එල්ලාවල (අවු.23) සහ අවින්ද උදිත අර්ජුන එල්ලාවල (අවුරුදු 26) නැමැති සහෝදරයන් දෙදෙනෙකි.එදින මෙම පිරිස රැගත් මෝටර් රථය අවිස්සාවේල්ල සිට කොළඹ බලා ධාවනය වෙමින් තිබී ඇති අතර කොළඹ සිට වැලිමඩ බලා ගමන් ගත් පුද්ගලික බස් රථයක මිරිස්වත්ත ප්‍රදේශයේ දී මුහුණට මුහුණලා ගැටීමෙන් මෙම අනතුර සිදුවී තිබේ.දැනට මෘතශරීර පශ්චාත් මරණ පරීක්ෂණ සඳහා අවිස්සාවේල්ල මූලික රෝහලේ තැන්පත් කර ඇති අතර බස් රථයේ රියැදුරා කොස්ගම පොලිසිය විසින් අත්අඩංගුවට ගෙන ඇත.